Dat Klootscheeterleed
von Richard Büsing

Wenn de Wind weiht öwer Kluten
Wenn to Is dat Water frust, 
Drängt de Boßeler na buten, 
Rögt sick de Klootscheeterluft.
Kribbeln geiht dör Mark un Sehnen
Un de Bost de deiht sick dehnen 
To de Losung fell un lut: 
Hurra! Lüch up! un fleu herut!

Kickt de Städter dör de Schieben
Achtern Aben mollig warm, Mag he geern bi Mutern blieben 
Wi swenkt lewer usen Arm . 
Beter ist' in't Feld to lopen, 
Wo van wieden man hört ropen: 
Rund herum so fell un lut: 
Hurra! Lüch up! un fleu herut!

Schleswig-Holsteens Volk, Ostfreesen, 
Oldenburger Norderkant, 
Alle stammt se van de Freesen, 
Sünd Jahrdusend stammverwandt, 
All sien Dage möt ji weeten, 
Hewt se all mit Boßels smeten; 
Alltied klung et fell un lut: 
Hurra! Lüch up! un fleu herut!